open-index/open-wikipedia-markdown huggingface dataset:
இராம்பாக் அரண்மனை, அமிர்தசரசு

thumb| அமிர்தசரஸ், இராம்பாக் அரண்மனையின் நுழைவு வாயில்
[வலது|thumb| பஞ்சாபின் அமிர்தசரசிலுள்ள மகாராஜா [ரஞ்சித் சிங்|ரஞ்சித் சிங்கின் கோடைகால அரண்மனைப் பற்றி பிரித்தானியர் காலத்தில் எழுதப்பட்ட விளக்கம்]]
**இராம்பாக் அரண்மனை** (**Ram Bagh Palace)** அல்லது **இராம்பாக் மகால்** என்பது இந்தியாவின் பஞ்சாபில் சீக்கிய பேரரசின் நிறுவனர் ரஞ்சித் சிங்கின் அரண்மனையாக இருந்தது. இதை கோடை அரண்மனையாக ரஞ்சித் சிங் பயன்படுத்தினார். இந்த அரண்மனை இராம்பாக் அல்லது பரந்தாரி என பிரபலமாக அழைக்கப்படும் ஒரு தோட்டத்தின் மையத்தில் அமைந்துள்ளது. இந்த அரண்மனை உட்பட முழு இராம்பாக் வளாகத்தையும் பஞ்சாப் அரசு 1997 இல் பாதுகாக்கப்பட்ட நினைவுச்சின்னமாக அறிவித்துள்ளது. 

## வரலாறு
மகாராஜா ரஞ்சித் சிங் தனது ஆட்சியின் கீழ் பல்வேறு பகுதிகளின் வளர்ச்சியையும் அழகுபடுத்துவதிலும் தீவிர அக்கறை கொண்டிருந்தார். அமிர்தசரசு நகரம் சீக்கியப் பேரரசின் ஆன்மீக மற்றும் கலாச்சார நடவடிக்கைகளின் மையமாகவும், பாங்கி சிற்றரசுப் பகுதிகளின் கோட்டையாகவும் இருந்தது. இது ரஞ்சித் சிங்கின் சிறப்பு கவனத்தைப் பெற்றது. வைசாக்கி, விஜயதசமி, தீபாவளி போன்ற சந்தர்ப்பங்களில் அவர் அமிர்தசரசு நகருக்கு வருவார். எனவே,இலாகூரின் சாலிமார் பூங்காவின் முகலாயக் கட்டிடக்கலை வடிவத்தில் ஒரு அழகான தோட்டத்தை உருவாக்கினார்.

ரஞ்சித் சிங் இறந்த பிறகு, பல பழைய கட்டிடங்கள் ஆங்கிலேயர்களால் கையகப்படுத்தப்பட்டன. சமீபத்திய ஆண்டுகளில், அரண்மனையும், இராம்பாக் வளாகத்தில் உள்ள மற்ற கட்டிடங்களும், நினைவுச்சின்னங்களும் பாதுகாப்பு இல்லாததால் அத்துமீறல் அல்லது அச்சுறுத்தலுக்கு உள்ளாகின. இதைக் கருத்தில் கொண்டு பஞ்சாப் மாநில அரசு முழு வளாகத்தையும் ஏப்ரல் 10, 1997 அன்று 'பாதுகாக்கப்பட்ட' பகுதியாக அறிவித்துள்ளது.

## புகைப்படங்கள்

படிமம்:Front view of summer palace of Ranjit Singh, the founder Sikh Empire, Amritsar.jpg|அரண்மனையின் முன்புறத் தோற்றம்.
படிமம்:Summer palace of Ranjit Singh, the founder Sikh Empire, Amritsar.jpg|அரண்மனையின் இடது பக்கத் தோற்றம்.
படிமம்:Left side view of Summer palace of Ranjit Singh, the founder Sikh Empire, Amritsar.jpg|அரண்மனையின் இடது பக்கத் தோற்றம்.
படிமம்:Side view of Summer palace of Ranjit Singh, the founder Sikh Empire, Amritsar.jpg|இடது பக்கத் தோற்றமும், பின்பக்கத் தோற்றமும்
படிமம்:Architect designing of balcony ,summer palace of Maharaja Ranjit Singh ,Amritsar, Punjab,India.jpg|பால்கனி.
படிமம்:Architect designing of summer palace of Maharaja Ranjit Singh ,Amritsar, Punjab,India.jpg|சாளரத்தில் வேலைப்பாடுகள்
படிமம்:Interior designing of summer palace of Ranjit Singh, the founder Sikh Empire, Amritsar.jpg|மகாலின் உட்புற அறை.
படிமம்:Interior design of summer palace of Ranjit Singh, the founder Sikh Empire, Amritsar.jpg|உட்புற வடிவமைப்பு.
படிமம்:Description about Rambagh complex cum palace during British perod, Amritsar,India.jpg|அருங்காட்சியகம்


## மேற்கோள்கள்

பகுப்பு:இந்திய பஞ்சாப் அரண்மனைகள்
பகுப்பு:அமிர்தசரஸ் மாவட்டம்
பகுப்பு:பஞ்சாபில் உள்ள நினைவுச் சின்னங்கள்
இந்தியக் கால்நடை ஆராய்ச்சி நிறுவனம்

**இந்தியக் கால்நடை ஆராய்ச்சி நிறுவனம்** (*Indian Veterinary Research Institute*)(IVRI) உத்தரப் பிரதேசம் மாநிலத்தில் பரேலியில் உள்ள உள்ள இட்டாநகரில் உள்ளது. இது கால்நடை மருத்துவம் மற்றும் அதனுடன் தொடர்புடைய துறைகளில்  மேம்பட்ட ஆராய்ச்சி நிறுவனமாகும். முக்தேஷ்வர், பெங்களூர், பாலம்பூர், புனே, கொல்கத்தா மற்றும் ஸ்ரீநகர் ஆகிய இடங்களில் இந்நிறுவனத்தின் வட்டார வளாகங்கள் உள்ளன. முன்பு இம்பீரியல் பாக்டீரியாலஜி ஆய்வகம் என்று அழைக்கப்பட்ட இந்நிறுவனம் 1925ஆம் ஆண்டில் இம்பீரியல் கால்நடை ஆராய்ச்சி நிறுவனம் என மறுபெயரிடப்பட்டது. இந்திய விடுதலைக்குப் பின் இந்தியக் கால்நடை ஆராய்ச்சி நிறுவனம் என்று பெயர் மாற்றப்பட்டது. இந்த நிறுவனத்தின் நிர்வாக கட்டுப்பாடு அலுவலகம், புது தில்லியில் உள்ள இந்திய வேளாண் ஆராய்ச்சி குழுமத்தின் (ஐ.சி.ஏ.ஆர்) கீழ் உள்ளது. கல்வி அமைச்சு, அரசு பல்கலைக்கழக மானியக் குழு பரிந்துரையின் பேரில் இந்நிறுவனம் நவம்பர் 16, 1983 அன்று பல்கலைக்கழக மானியக் குழு சட்டம்,1956இன் பிரிவு 3இன் கீழ்  நிகர்நிலை பல்கலைக்கழக தகுதிபெற்றது. 2015ஆம் ஆண்டில் 20 சேர்க்கை இடங்களுடன் இளநிலை பாட வகுப்பு தொடங்கப்பட்டது. பின்னர் இந்த இடங்களின் எண்ணிக்கை 2019ஆம் ஆண்டில் 24 என உயர்த்தப்பட்டது.

## குறிப்பிடத்தக்க பழைய மாணவர்கள்
கண்ணேபொயினா நாகராஜு, பேராசிரியர்; ஸ்தாபகத் தலைவர், ஸ்கூல் ஆஃப் பார்மசி மற்றும்பார்மாசூட்டிகல் சயின்சஸ், பிங்காம்டன் பல்கலைக்கழகம்

## மேலும் காண்க
* இந்திய வேளாண் ஆராய்ச்சிக் குழுமம்

## மேற்கோள்கள்


## வெளி இணைப்புகள்
* 

பகுப்பு:உத்தரப் பிரதேசப் பல்கலைக்கழகங்கள்
பகுப்பு:நிகர்நிலைப் பல்கலைக்கழகங்கள்
பகுப்பு:இந்திய ஆய்வுக் கழகங்கள்
பாங்கி சிற்றரசுகள்

**பாங்கி சிற்றரசு** (*Bhangi Misl*) என்பது பஞ்சாபின் அமிர்தசரசு அருகே ஒரு கிராமத்தில் தலைமையிடமாக இருந்த தன்னாட்சியுரிமை கொண்ட சீக்கியச் சிற்றரசுகள் சிற்றரசுகளின் கூட்டமைப்பாகும்.    இது 18ஆம் நூற்றாண்டின் ஆரம்பத்தில் சர்தார் சஜ்ஜா சிங் என்பவரால் நிறுவப்பட்டது.    அவர் பாபா பண்டா சிங் பகதூரால் திருமுழுக்குப் பெற்றார்.   சஜ்ஜா சிங்கும், அவரது வீரர்களும் போதைப்பொருளான பாங்கை (கஞ்சா செடியிவிலிருந்து தயாரிக்கப்பட்ட பானம்) அடிக்கடி பயன்படுத்துவதால் இந்த சிற்றரசுக்கு "பாங்கி" என்ற பெயர் வந்தது.   சர்தார் சஜ்ஜா சிங் இறந்த பிறகு, பூமா சிங் பதவிக்கு வந்தார்.  

## பாங்கி சிற்றரசின் விரிவாக்கம்
அட்டோக் முதல் முல்தான் வரையிலான ஒரு பகுதியை உள்ளடக்கும் வகையில் இது வலிமையிலும் பிரதேச அளவிலும் வளர்ந்து மேற்கு பஞ்சாப் பிராந்தியத்தில் வலிமையான சக்தியாக உருவெடுத்தது.  இருப்பினும், 1760களின் பிற்பகுதியில் தலைமையின் இறப்புகள் சிற்றரசின் சக்தியைக் குறைத்தன. 

## அதிகார வீழ்ச்சி
பேசின் போரில் இலாகூரை ரஞ்சித் சிங்குக்கு இழக்கும் வரை பாங்கிகள் தவறாக சுகர்ஷாகியா சிற்றரசர்களுடன் பல அதிகாரப் போராட்டங்களில் ஈடுபட்டார்.

பாங்கி டோப், பாங்கியன்வாலா டோப்,  பாங்கியன் டி டோப் என்று பெயரிடப்பட்ட புகழ்பெற்ற போர்ப் பீரங்கியான சம்சாமாவை பாங்கி அரசுகள் வைத்திருந்தன.

## மேற்கோள்கள்

பகுப்பு:சீக்கிய வரலாறு
பகுப்பு:பஞ்சாபின் வரலாறு
தேசிய பால் ஆராய்ச்சி நிறுவனம்

**தேசிய பால் ஆராய்ச்சி நிறுவனம்** (*National Dairy Research Institute*) என்பது இந்திய மாநிலமான அரியானாவில் உள்ள கர்னாலில் அமைந்துள்ளது. இது இந்தியாவில் பால் மற்றும் பால் பொருட்கள் தொடர்பான ஆராய்ச்சிக்கான முதன்மை நிறுவனம் ஆகும். இந்த நிறுவனம் 1989 ஆம் ஆண்டில் நிகர்நிலைப் பல்கலைக்கழக தரத்தினைப் பெற்றது.

## வரலாறு
தேசிய பால் ஆராய்ச்சி நிறுவனம் 1923ஆம் ஆண்டில் பெங்களூரில் இம்பீரியல் கால்நடை மற்றும் பால் நிறுவனமாக நிறுவப்பட்டது. இது 1936ஆம் ஆண்டில் இம்பீரியல் பால்பண்ணை நிறுவனம் என்று பெயர் மாற்றப்பட்டது. இந்தியாவின் சுதந்திரத்திற்குப் பிறகு, 1947ஆம் ஆண்டில் தேசிய பால் ஆராய்ச்சி நிறுவனம் என மறுபெயரிடப்பட்டது. 1955ஆம் ஆண்டு இதன் தலைமையகம் கர்னாலுக்கு மாற்றப்பட்டது. இந்நிறுவனத்திற்கு நிகர்நிலை பல்கலைக்கழக தரம் 1989இல் வழங்கப்பட்டது.

## மேற்கோள்கள்

பகுப்பு:பால்
பகுப்பு:இந்திய வேளாண்மை ஆய்வு நிலையங்கள்
பகுப்பு:Coordinates on Wikidata
பிரபா தாக்கூர்

ய
**பிரபா தாக்கூர்** (Prabha Thakur) (பிறப்பு: செப்டம்பர் 10, 1949) ஓர் இந்திய அரசியல்வாதி. இவர் இந்திய தேசிய காங்கிரஸ் கட்சியின் உறுப்பினர். இவர்  இந்திய பாராளுமன்றத்தில்  மாநிலங்களவை உறுப்பினராக இருந்தார். அகில இந்திய மகிலா காங்கிரசின் தலைவராகவும் உள்ளார். இவர் ஓர் இந்தி கவிஞர் மற்றும் சமூக சேவகர்.

## தொழில்
1998 முதல் 1999 வரை ராஜஸ்தானின் அஜ்மீர் தொகுதியில் இருந்து 12 வது மக்களவையில் உறுப்பினராக இருந்தவர் தாகூர். 2009 ஆம் ஆண்டில், வங்காள மாநிலத்தின் இடது முன்னணி ஆட்சியை இவர் வெளிப்படையாக விமர்சித்தார், முந்தைய 33 ஆண்டுகால ஆட்சியில் பெண்களுக்கு எதிரான குற்றங்கள் அதிகரித்து வருவதாகக் கூறினார்.  2014 ஆம் ஆண்டில், 33% பெண்கள் இடஒதுக்கீடு மசோதாவுக்கு ஆம் சபைக்கு ஆதரவளித்த பெண்கள் குழுவில் ஒரு பகுதியாக இருந்தார். இந்த மசோதா "இந்திய பெண்களை சமூக, பொருளாதார மற்றும் அரசியல் ரீதியாக மேம்படுத்துவதற்கு" உதவும் என்று இவர் கூறினார்.

தாக்கூர் பெண்களின் மற்ற பிரச்சினைகள் குறித்தும் பேசியுள்ளார். தாகூர் ஆணவக் கொலைகளுக்கு  எதிரான சட்டங்களை ஆதரிப்பவராகவும் இருந்தார். கற்பழிப்பு சம்பவங்களை எதிர்த்து ஆடைக் குறியீடுகளை அமல்படுத்துவது குறித்த கருத்துகளுக்கு இவர் பதிலளித்துள்ளார், "கேள்வி ஆடைக் குறியீட்டைப் பற்றியது அல்ல, ஆனால் ஆண்களின் மனநிலை குறித்தது. பெண்கள் அணிய வேண்டிய உடைகுறித்து பெண், அவரது பெற்றோர் மற்றும் அவரது குடும்பத்தினரின் அக்கறையாக மட்டுமே இருக்க வேண்டும். ஒரு பெண் எப்படி நடந்து கொள்ள வேண்டும் என்பது பற்றி வேறு யாரும் சொல்ல வேண்டிய அவசியம் இருப்பதாக நான் நினைக்கவில்லை".  இதற்கு பதிலாக, கற்பழிப்பாளர்களுக்கு "தண்டனை" அளிக்கப்படுவதை அதிகமான பெண்கள் பார்க்கும்போது, அவர்கள் தங்கள் மீது பாலியல் தாக்குதல் நடத்தியவர்கள் மீது வழக்குகள் பதிவு செய்ய அதிக வாய்ப்புள்ளது எனத்  தாகூர் நம்புகிறார்,.  டெல்லியில் பெண்களுக்கு எதிரான வன்முறைக் குற்றங்கள் குறித்து இவர் பேசியுள்ளார்.
## குறிப்புகள்

## வெளிஇணைப்புகள்
* Detailed Profile in india.gov.in website 

பகுப்பு:1949 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:12வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:மாநிலங்களவை உறுப்பினர்கள்
கீழக்கரையில் இஸ்லாம்

**[[கீழக்கரை]] முஸ்லிம்கள்** (    ) ஒரு தமிழ் முஸ்லீம் சமூகமாகும். இவர்கள் கீழக்கரையில் மிகப்பெரிய இனக்குழுவாக உள்ளனர், நகரின் மொத்த மக்கட்தொகையில் 80% இவர்கள் ஆகும். கீழக்கரை முஸ்ஸீம்கள் மரக்காயர்கள். அவர்கள் முக்கியமாக இஸ்லாத்தை பின்பற்றுபவர்கள், இவர்கள் 8 முதல் 15 ஆம் நூற்றாண்டு காலகட்டத்தில் கீழக்கரையில் குடியேறிய அரேபியா மற்றும் யேமனில் இருந்து வந்த அரபு வர்த்தகர்களின் வம்சாவளியினர் ஆவர். இவர்கள் முதன்மையாக கடலோர வர்த்தகம் மற்றும் விவசாய சமூகங்களாக வாழ்ந்து, இஸ்லாமிய கலாச்சார பாரம்பரியத்தை பாதுகாத்து, பல தெற்காசிய பழக்கவழக்கங்களை பின்பற்றினர். இலங்கையில் போர்த்துகீசியம் குடியேற்றம் நிகழ்ந்த காலகட்டத்தில் , இலங்கைச் சோனகர் களில் சிறிய எண்ணிக்கை யிலானவர்கள் போர்த்துக்கேயரின் துன்புறுத்தலால் அவதிக்குள்ளாகி  கீழக்கரையில் குடியேறினர்.

## மொழி
ஆரம்பகால வணிகர்களால் கொண்டுவரப்பட்ட அரபு மொழி பேசப்படுவதில்லை, இருப்பினும் பல அரபு சொற்களும் சொற்றொடர்களும் இன்னும் பொதுவாகப் பயன்படுத்தப்படுகின்றது. அண்மைக்காலம் வரை, மூர்கள் அர்வியை மொழியை பயன்படுத்தினர், அதுவும் தற்போது வழக்கில் இல்லை. மூர்கள் இப்போது அரபு மொழியின் தாக்கத்துடன் கூடிய தமிழை தங்கள் முதன்மை மொழியாக பயன்படுத்துகின்றனர். கீழக்கரை மூர்கள் பேசும் பல அரபு வார்த்தைகள் தமிழ் வடிவத்தில் உள்ளன. *எடுத்துக்காட்டாக, தமிழிற்கு* பதிலாக அரபியில் வாழ்த்துக்கள் மற்றும் ஆசீர்வாதங்கள் பரிமாறப்படுகின்றன, அதாவது சந்தியும் சமதானமும் என்பற்கு பதிலாக *அஸ்ஸலாமு* அலைகும், நன்றிக்கு பதிலாக ஜஸாகல்லாஹ் மற்றும் கிண்ணம் / கோப்பைக்கு *பிஞ்சன் / பின்ஜன் என்கிறனர்.* கீழக்கரை மூர்கள் மற்றும் இன்னும் சில தமிழ் முஸ்லிம் சமூகங்களில் மூத்த சகோதரிக்கு லாத்தா, மூத்த சகோதரருக்கு *காக்கா*, தாய்க்கு *உம்மா* மற்றும் தந்தைக்கு *வாப்பா* *போன்ற சொற்களும் பயன்பாட்டில் உள்ளன.* மொட்டை மாடிக்கு *மட்டப்பா* போன்றவை சிங்களத்திலிருந்து பெறப்பட்ட சொற்களாகும். புறநானூற்று‌ காலத்து சொற்களான குழம்பு என்பதற்கு ஆணம் மற்றும் ரசம் என்பதற்கு *புளியாணம்* போன்ற பல சொற்கள் வழக்கில் உள்ளது.

## கேலரி

படிமம்:Kilakarai Arabic tombstone.jpg|கீழக்கரை பழைய ஜும்மா பள்ளியில் அர்வி/அரபுத் தமிழில் உள்ள‌ நடுகல்


## மேலும் காண்க

* அர்வி
* கீழக்கரை
* கீழக்கரை பழைய ஜும்மா மஸ்ஜித்
* தமிழ் முஸ்லிம்
* லெப்பை
* மரைக்காயர்
* நவாயத்

## குறிப்புகள்
 
பகுப்பு:தமிழ் முசுலிம்கள்
ஆர்யா சூர்யா

***ஆர்யா சூர்யா*** (*Arya Surya*) என்பது 2013  இல் வெளிவந்த தமிழ் நகைச்சுவை படம் ஆகும். இத்திரைப்படத்தில் ராம நாராயணன் இயக்கினார். இப்படத்தில் சீனிவாசன் மற்றும் விஷ்ணுபிரியன் ஆகியோர் முக்கிய கதாபாத்திரங்களில் நடித்துள்ளனர். நக்சத்ரா, கோவை சரளா, கங்கை அமரன் ஆகியோர் துணை வேடங்களில் நடித்துள்ளனர்.

## நடிகர்கள்
* சீனிவாசன் ஆரியானந்தா என்கிற *ஆர்யா* 
* சூர்யானந்தா அல்லது *சூர்யாவாக விஷ்ணுபிரியன்*
* சந்திரகந்தாவாக நக்ஷத்ரா
* கோவை சரளா -சந்திரலேகாவாக 
* கங்கை அமரன் - கமலசேகரனாக 
* கணேஷ்கர்
* சித்ரா லட்சுமணன்
* வெண்ணிற ஆடை மூர்த்தி
* நளினி

; "தகடு தகடு" பாடலில் சிறப்புத் தோற்றங்கள்

* டி.ராஜேந்தர் தன்னைப் போலவே 
* குத்தாட்டப் பாடலுக்கு ஆடுதல் முமைத் கான்

## ஒலிப்பதிவு

இத்திரைப்படத்திற்கு சிறீகாந்து தேவா இசையமைத்தார். இப்படத்தில் நடித்த கங்கை அமரனும் படத்தில் மூன்று பாடல்களைப் பாடினார். *டி.ராஜேந்தர்* தகடு, தகடு என்ற பாடலைப் பாடினார். அதில் அவர் ஒரு சிறிய தோற்றத்தில் வருகிறார்.

## குறிப்புகள்


பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:2013 தமிழ்த் திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
மஅபர் பிரதேசம்

மஅபர் (அரபு: مَعْبَر) அல்லது மாபார் என்பது சோழமண்டல கடற்கரையை உள்ளடக்கிய தமிழக பகுதியை குறிக்கும் பதமாகும். இந்திய மாநிலமான தமிழ்நாட்டின் முழு கடற்கரை மண்டலத்தையும் குறிக்க இந்த சொல் பயன்படுத்தப்படுகிறது.மதுரை சுல்தானகம்  ஐ குறிக்கவும் மஅபர் என்ற‌ பதம் பயன்படுத்தப்படுகிறது.

## குறிப்புகள்
 [1]
பகுப்பு:தமிழ்நாடு மண்டலங்கள்
ஜங்-இ-ஆசாதி நினைவிடம்

**ஜங்-இ-ஆசாதி நினைவிடம்** (*Jang-e-Azadi Memorial*) என்பது இந்திய விடுதலை இயக்கத்தில் பஞ்சாபி சமூகம் செய்த பங்களிப்பு மற்றும் தியாகங்களின் நினைவாக இந்தியாவின் பஞ்சாபின் கர்தார்பூரில் ஜலந்தர் நகருக்கு அருகிலுள்ள நகரம்) கட்டப்பட்ட ஒரு நினைவு இல்லமும் அருங்காட்சியகமும் ஆகும். இந்த நினைவுச்சின்னம் 25 ஏக்கர் பரப்பளவில் ரூ .200 கோடி செலவில் கட்டப்பட்டது.

## கட்டுமானம்
thumb|நினைவிடத்தின் கட்டுமானத்தின் போது
பஞ்சாப் முதலமைச்சர் பிரகாஷ் சிங் பாதல் 19 அக்டோபர் 2014 அன்று இந்த நினைவிடத்திற்கு அடிக்கல் நாட்டினார்.  இதன் பணிகள் 26 மார்ச் 2015 அன்று தொடங்கப்பட்டது. நினைவுச்சின்னத்தின் செயல் திட்டத்தையும் கருத்தையும் கட்டமைக்க வரலாற்றாசிரியர்கள், ஊடகவியலாளர்கள், அறிஞர்கள் அடங்கிய குழு அமைக்கப்பட்டது.

## கட்டிடக்கலை

இந்தத் திட்டத்தை கட்டிடக் கலைஞர் இராஜ் ரேவால் என்பவர் வடிவமைத்துள்ளார். முன்மொழியப்பட்ட வடிவமைப்பின் படி சுதந்திர போராட்டத்தின் வெவ்வேறு இயக்கங்களை முன்வைக்க பல்வேறு காட்சியகங்கள் கட்டப்பட்டன. ஷாஹீத்-இ-மினார் (தியாகிகளின் மினாரெட்டுகள்) என்றும் அழைக்கப்படும் ஒரு கோபுரம் முன்மொழியப்பட்டது. இது தவிர, கலையரங்கம், திரைப்பட அரங்கம், திறந்தவெளி திரையரங்கம், ஒலிஒளி திரையரங்கம், நூலகம், ஆராய்ச்சி அரங்குகள், கருத்தரங்கு அரங்குகள் போன்றவையும் நினைவு காட்சியகங்களின் ஒருங்கிணைந்த பகுதியாக கட்டப்பட்டன.

## மேற்கோள்கள்

பகுப்பு:பஞ்சாபில் உள்ள நினைவுச் சின்னங்கள்
வடக்கு இரயில்வே துடுப்பாட்ட அரங்கம்

**வடக்கு இரயில்வே துடுப்பாட்ட அரங்கம்** (*Northern Railway Cricket Ground*) இந்தியாவின் இராசத்தான் மாநிலம் சோத்பூரில் உள்ளது. பல்நோக்கு விளையாட்டு அரங்கமான இங்கு கால்பந்து , துடுப்பாட்டம் மற்றும் பிற விளையாட்டுகளுக்கான போட்டிகள் நடத்தப்படுகின்றன. 1970 ஆம் ஆண்டு இராசத்தான் துடுப்பாட்ட அணி விதர்பா துடுப்பாட்ட அணிக்கு எதிராக விளையாடியபோது இங்கு இரண்டு ரஞ்சிக் கோப்பை போட்டிகள் நடைபெற்றன.  பின்னர் 1972 ஆம் ஆண்டு மத்தியப் பிரதேச துடுப்பாட்ட அணிக்கு எதிராக இராசத்தான் துடுப்பாட்ட அணி விளையாடியபோது ஒரே ஒரு ரஞ்சிக் கோப்பை போட்டி இங்கு நடைபெற்றது. அப்போது முதல் இங்கு முதல் தரமல்லாத இதர துடுப்பாட்டப் போட்டிகள் நடைபெற்று வருகின்றன.

## மேற்கோள்கள்

## புற இணைப்புகள்
* cricketarchive
* cricinfo

பகுப்பு:இந்தியத் துடுப்பாட்ட மைதானங்கள்
பகுப்பு:இராஜஸ்தான்
நட்சத்திரா (நடிகை)

**நட்சத்திரா** என்பவர் இந்திய திரைப்பட நடிகை ஆவார். இவர் மலையாள மற்றும் கன்னட மொழி திரைப்படங்களில் நடித்துள்ளார்.

## ஆரம்ப கால வாழ்க்கை
மறைந்த கன்னடத் திரைப்பட இயக்குநர் டி.ராஜேந்திர பாபு மற்றும் முன்னாள் நடிகை சுமித்ரா ஆகியோருக்கு இளைய மகளாக நட்சத்திரா பிறந்தார். இவருடைய மூத்த சகோதரி உமாசங்கரி ஒரு நடிகையும் கூட. இவர் ஈரோட் செங்குந்தர் பொறியியல் கல்லூரியில் பயோடெக் பயின்றார்.

நட்சத்திரா ஒரு நடிகையாக மாற விரும்பினார். அவளுடைய பெற்றோர் ஆரம்பத்தில் அவளுடைய விருப்பத்திற்கு எதிராக இருந்தனர்.

## தொழில்
நட்சத்திரா 17 வயதில், இயக்குநர் சுனில் குமார் தேசாய் ஒரு விழாவில் கண்டார். அவர் தனது தாயார் சுமித்ராவை அழைத்து அவருடைய படத்தில் நடிக்க ஆர்வத்தை வெளிப்படுத்தினார். அவள் தேசாயின் *சரேகம* திரைப்படத்தில் நட்சத்திர கதாப்பாத்திரம் வழங்கப்பட்டது. அதைத் தொடர்ந்து சிறிது காலத்தில் *கோகுலா*, *ஹரே ராமா ஹரே கிருஷ்ணா* முன்னணி கதாபாத்திரங்களில் நடித்தார். நட்சத்திரா கோகுலாவில் ஒரு கூச்ச சுபாவமுள்ள பெண்ணாக நடித்தார், மேலும் அப்படத்தில் தனது தாயுடன் இணைந்து நடித்தார்.

## திரைப்படவியல்

## குறிப்புகள்


## வெளி இணைப்புகள்

* 

பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:1990 பிறப்புகள்
போங்கு (திரைப்படம்)

**போங்கு** (*Bongu*) என்பது 2017 இல் வெளிவந்த தமிழ் திரைப்படம் ஆகும்.  தாஜ் எழுதி இயக்கிய  இந்திய தமிழ் மொழி திருட்டினை மையமாகக் கொண்ட படம் ஆகும்.

இப்படத்தில் நடராஜன் சுப்பிரமணியம் மற்றும் ருஹி சிங் ஆகியோர் முக்கிய கதாபாத்திரங்களில் நடித்துள்ளனர். பூஜா பிஷ்ட் முக்கிய துணை வேடத்தில் நடிக்கிறார். இப்படத்திற்கான தயாரிப்பு 2015 ஆம் ஆண்டின் பிற்பகுதியில் தொடங்கியது.

## நடிகர்கள்
* நடராஜன் சுப்பிரமணியம்என சைத் பாட்ஷா / திரு
* ருஹி சிங் ஜனனியாக
* ப்ரியா ரெட்டியாக மனிஷா ஸ்ரீ
* அர்ஜுனன் நந்தகுமார் பாஸ்கராக
* பாபுவாக ராஜன் கிருஷ்ணசாமி
* ஷரத் லோகிதாஷ்வா பாண்டியனாக
* அதுல் குல்கர்ணி சுபாஷ், உதவி ஆணையர்
* முனீஷ்காந்த் ராமதாஸ் - மணி
* மயில்சாமி (நடிகர்) மயில் என
* சுவரொட்டி நந்தகுமார் பாய்
* பாவா லட்சுமணன் தேவா குஜாந்தாய்
* சாம்ஸ் - கார் மெக்கானிக்காக
* நிகிதா துக்ரல் - குத்தாட்டப் பாடல் "வெள்ளை குதிரா"
* சுமன் குத்தாட்டப்பாடல் "தங்கமே"

## ஒலிப்பதிவு
ஸ்ரீகாந்த் தேவா, ஹாரிஸ் ஜெயராஜ் இசையமைத்துள்ளார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:மசாலாத் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
என் வழி தனி வழி (2015 திரைப்படம்)

***என் வழி தனி வழி*** என்பது 2015 இல் வெளிவந்த இந்தியத் தமிழ்த் திரைப்படம் ஆகும். இதனை சாஜி கைலாஸ் இயக்கியிருந்தார். இத்திரைப்படத்திற்கு ஆர்.கே, மீனாட்சி தீட்சித், ராதா ரவி, ஆஷிஷ் வித்யார்த்தி ஆகியோர் நடித்திருந்தனர். இத்திரைப்படம் பாலிவுட் படமான *அப் தக் சாப்பனின்* மறு ஆக்கம் ஆகும்.

## கதை
ஊழல் அரசியல்வாதிகள் மற்றும் அதிகாரிகளின் மீது நடவடிக்கை எடுக்கும் காவல் அதிகாரியின் கதை.

## நடிகர்கள்
*ஆர். கே. - ஏ.சி.பி வெட்ரிசெல்வன் 
*பூனம் கவுர் - சரசு 
*மீனாட்சி தீட்சித் - இன்ஸ்பெக்டர் பிரியாவாக
*ராதாரவி -ஐசக் தேவராஜ்
*விசு - நீதிபதி
*ரகுமான் - தங்கராஜ்
*முகேஷ் ரிசி - பாய்
*ஆஷிஷ் வித்யார்த்தி - ஏ.சி.பி வனராஜன்
*இராஜீவ் கிருஷ்ணா - டான்வீர் 
*சீதா - வெற்றிசெல்வன் தாய்
*ரோஜா செல்வமணி - ரேணுகா தேவி
*தம்பி ராமையா
*இளவரசு
*சிங்கமுத்து - கல்லப்பாண்டி
*தலைவாசல் விஜய் - மணிமாறன்
* எம்.பி.யாக ஞானவேல்
*சங்கிலி முருகன்
*மோகன் சர்மா ஆணையாளராக
*சம்பத் ராஜ்
*ராஜ்கபூர்
*டி. பி. கஜேந்திரன்
*அஜய் ரத்னம் - போலீஸ் இன்ஸ்பெக்டராக
* கே. பிரபாகரன் - அரசியல்வாதியாக 
* பாவ லட்சுமணன் - பரமசிவமாக 
*மதன் பாப் - மருத்துவர்
*கராத்தே ராஜா - சிட்டி பாபு 
*பெசன்ட் ரவி - சின்னா
*அருள்மணி
*பொன்னம்பலம் - வௌவால் குமார்
*மோகன் ராமன் வழக்கறிஞராக
* கருணாநிதி
* பயில்வான் ரங்கநாதன் - ரங்கநாதன்
* அரசு வழக்கறிஞராக வசக்கு என் முத்துராமன்

## ஒலிப்பதிவு
இத்திரைப்படத்திற்கு ஸ்ரீகாந்த் தேவா இசை அமைத்திருந்தார்.

வைரமுத்து, இளையகம்பன் ஆகியோர் பாடல்களை எழுதியுள்ளனர். 2014 திசம்பர் 16 அன்று நடிகர் விஜய் ஆர்.கே.வி சுடுடியோவில் வெளியிட்டார்.

## மேற்கோள்கள்

பகுப்பு:2015 தமிழ்த் திரைப்படங்கள் 
பகுப்பு:மசாலாத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
அல்வார் இந்திரா காந்தி விளையாட்டரங்கம்

**இந்திரா காந்தி விளையாட்டரங்கம்** (*Indira Gandhi Stadium*) இந்தியாவின் இராசத்தான் மாநிலம் அல்வார் நகரத்தில் உள்ளது. பல்நோக்கு விளையாட்டு அரங்கமான இங்கு கால்பந்து , வளைகோல் பந்தாட்டம் மற்றும் பிற விளையாட்டுகளுக்கான போட்டிகள் நடத்தப்படுகின்றன. 1993 ஆம் ஆண்டு திசம்பர் மாதம் இராசத்தான் துடுப்பாட்ட அணி விதர்பா துடுப்பாட்ட அணியை எதிர்த்து விளையாடிய ரஞ்சிக் கோப்பை துடுப்பாட்டப் போட்டி இங்கு நடைபெற்றது. இதைத் தவிர மேலும் நான்கு முதல்தர துடுப்பாட்டப் போட்டிகள் இங்கு நடைபெற்றுள்ளன. கடைசியாக 1995/1996 ஆம் ஆண்டு ரஞ்சிக் கோப்பை போட்டியில் தெற்கு மண்டல துடுப்பாட்ட அணியும் மேற்கு மண்டல மண்டல துடுப்பாட்ட அணியும் இங்கு மோதின.  

2012 ஆம் ஆண்டு அக்டோபர் மாதத்தில் 6,000 எண்ணிக்கைக்கும் மேற்பட்ட இளைஞர்கள் இராணுவ ஆட்சேர்ப்பு இயக்கத்தில் பங்கேற்றபோது அரங்கத்திற்குள் நுழைந்தனர். நான்கு மணி நேரம் இக்கூட்டத்தால் அரங்கு நிரம்பியிருந்தது.
 
## மேற்கோள்கள்

## புற இணைப்புகள்
* wikimapia
* ESPNcricinfo
* CricketArchive

பகுப்பு:இந்தியத் துடுப்பாட்ட மைதானங்கள்
பகுப்பு:இராஜஸ்தான்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
சையது ஹசன் இமாம் (நடிகர்)

**சையத் ஹசன் இமாம்** (*Syed Hasan Imam*)(பிறப்பு: ஜூலை 27, 1935) வங்காளதேசத்தைச் சேர்ந்த ஓர் நடிகரும், திரைப்பட இயக்குநரும், தொலைக்காட்சி இயக்குநரும், கலாச்சார ஆளுமையுமாவார்.இவர் "ஏகுஷே பதக்கம்" (1999), "சுதந்திர தின விருது" (2016), "வாழ்நாள் சாதனையாளருக்கான வங்காளதேசத்தின் தேசியத் திரைப்பட விருது" (2014) ஆகியவற்றைப் பெற்றுள்ளார். 1971இல் வங்காளதேச விடுதலைப் போரின்போது சுவாதின் பங்களா பீட்டர் கேந்திரத்தின் ஒரு பகுதியாக இருந்தார். இவர் 2010இல் பங்களா அகாதமியின் கௌரவ சகாவானார்.

## ஆரம்ப கால வாழ்க்கை
இமாமின் தந்தை இவருக்கு இரண்டு வயதாக இருந்தபோதே இறந்து போனார். பர்த்வான் நகரப் பள்ளியில் தனது மெட்ரிகுலேசன் தேர்வில் தேர்ச்சி பெற்ற பின்னர் பர்த்வான் ராஜ் கல்லூரியில் பட்டம் பெற்றார். இவர் மேற்கு வங்க பள்ளி அளவிலான அணிகளில் துடுப்பாட்டம், கால்பந்து விளையாட்டு ஆகிய இரண்டிலும் விளையாடினார். அகில இந்திய அளவில் நடைபெற்ற  ரவீந்திர சங்கீத விழாவிலும் முதல் பரிசினை வென்றார். மேலும், இவர் பாக்கித்தானின் தேசிய வங்கியிலும் பணியாற்றினார்.

## தொழில்
*தர்மபத்* (1961) என்ற படத்துடன் இமாம் தனது திரைப்பட வாழ்க்கையைத் தொடங்கினார். *ராஜா எலோ ஷோஹோரி* (1964), *ஷீத் பிகல்* (1964), *ஜனஜனி* (1965), *உஜாலா* (1966), *ககோஜர் நௌகா* (1966), *அனார்கோலி*, *சரேங் பௌ* (1978), குட்டி (1980) போன்ற படங்களில் நடித்தார்.

நூருல் மோமன் எழுதி இயக்கிய "ஓந்தோகார்த்தை அலோ" என்ற வங்காளாதேசத் தொலைக்காட்சியின் இரண்டாவது நாடகத்தில் முதலில் அறிமுகமானார். *இலாலன் பாகிர்* (1972), *இலால் ஷோபுஜர் பாலா* (1981), *ஒபிச்சார்* ஆகிய படங்களை இவர் இயக்கியும் உள்ளார்.

இவர், வங்காளதேசத்தின் திரைப்படம் மற்றும் நாடக ஷில்போ சமிதியின் இணை நிறுவனர்களில் ஒருவராக இருந்தார்.

## தனிப்பட்ட வாழ்க்கை
இமாம் 1965இல் லைலா என்பவரை மணந்தார்.

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:1935 பிறப்புகள்
தேசிய மருத்துவத் தேர்வுகள் வாரியம்

**தேசிய மருத்துவத் தேர்வுகள் வாரியம்** (**National Board of Examinations** (**NBE**) இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் கீழ் இயங்கும் தன்னாட்சி பெற்ற அமைப்பாகும். இது 1975-ஆம் ஆண்டில் நிறுவப்பட்டது. இதன் தலைமையிடம் புது தில்லியில் உள்ளது. இந்த வாரியத்தின் முதன்மைப் பணி இந்திய மருத்துவக் கல்லூரிகளில் முதுநிலை மற்றும் சிறப்பு மருத்துவப் படிப்புகள் படிக்க விரும்புவர்களுக்கு நுழைவுத் தேர்வுகள் நடத்துவதே ஆகும்.* இளநிலை மருத்துவப் படிப்பு (எம்பிபிஎஸ்) முடித்தவர்களுக்கு **டிஎன்பி** {**DNB**) எனும் முதுநிலை மருத்துவப் படிப்புகளுக்க்கான *டிப்ளமேட் நேசனல் போர்டு* தேர்வுகள் நடத்துகிறது.

## நுழைவுத் தேர்வுகள் மற்றும் தேர்வுகள்
தேசிய மருத்துத் தேர்வுகள் வாரியத்தால் நடத்தப்படும் நுழைவுத் தேர்வுகள் மற்றும் தேர்வுகள்:
* நீட் தேர்வு (முதுநிலை மருத்துவம்)
* நீட் தேர்வு (முதுநிலை பல் மருத்துவம்) (NEET-MDS)
* நீட் தேர்வு (அதியுயர் மருத்துவம்) (NEET-SS) - DM/ Mch/DNB போன்ற அதியுயர் சிறப்பு (superspecialty) மருத்துப் படிப்புகளுக்கான தேர்வு superspecialty  
* வெளிநாடுகளில் மருத்துவம் பயின்று இந்தியாவில் மருத்துவப் பணி செய்ய விரும்புபவர்களுக்கு தகுதித் தேர்வு (FMGE) நடத்துதல்.
* இளநிலை மருத்துவப் படிப்பு (எம்பிபிஎஸ்) முடித்தவர்களுக்கு **டிஎன்பி** {**DNB**) எனும் முதுநிலை மருத்துவப் படிப்பு  (*டிப்ளமேட் நேசனல் போர்டு*)  படிப்பவர்களுக்கு தேர்வுகள் நடத்துகிறது.
## மேற்கோள்கள்

## வெளி இணைப்புகள்
*National Board of Examinations  - Official Website

பகுப்பு:இந்திய அளவிலான நுழைவுத் தேர்வுகள்
பகுப்பு:இந்தியாவில் மருத்துவப் படிப்புக்கான நுழைவுத் தேர்வுகள்
சிவ்பால் சிங்

**சிவ்பால் சிங்** (*Shivpal Singh*) இந்தியாவைச் சேர்ந்த ஓர் ஈட்டி எறியும் விளையாட்டு வீரராவார். 1995 ஆம் ஆண்டு சூலை மாதம் ஆறாம் நாள் இவர் பிறந்தார். டோக்கியோவில் நடைபெற உள்ள 2020 ஆம் ஆண்டிற்கான கோடைக்கால ஒலிம்பிக் போட்டிக்கு சிவ்பால் சிங் தகுதி பெற்றுள்ளார்.   .

2018 ஆம் ஆண்டு நடைபெற்ற ஆசிய விளையாட்டுப் போட்டிகளில் எட்டாவது இடத்தைப் பிடித்த சிவ்பால் சிங் 2019 ஆம் ஆண்டு நடைபெற்ற ஆசிய வெற்றியாளர் போட்டியில்  வெள்ளிப் பதக்கம் வென்றார்.

இவரது தனிப்பட்ட சிறந்த வீசுதல் 86.23 மீட்டர் ஆகும். 2019 ஆம் ஆண்டு தோகாவில்  நடந்த ஆசிய வெற்றியாளர் போட்டியில் இச்சாதனையை இவர் செய்தார்.

2016 ஆம் ஆண்டு அங்கேரியில் நடந்த புடாபெசுட்டு திறந்தநிலை   தடகளப் போட்டியின்  ஆண்கள் ஈட்டி எறிதல் போட்டியில் சிவ்பால் சிங் வென்றார். முழங்கையில் ஏற்பட்ட காயம் காரணமாக தனது 3 வாய்ப்புகளில் ஒரு வீசுதலை மட்டுமே இவரால் நிர்வகிக்க முடிந்ததால், 2018 ஆசிய விளையாட்டுப் போட்டியில் எட்டாவது இடத்தைப் பிடித்தார். 2015 ஆம் ஆண்டில், சிவ்பால் இளையோர் உலக வெற்றியாளர் போட்டிக்குத்  தேர்வு செய்யப்பட்டார். ஆனால் காயம் காரணமாக விளையாட முடியாமல்  அணியில் இருந்து வெளியேறினார். தேசிய வெற்றியாளர் நிலையிலிருந்து  பெரிய அளவிலான போட்டிக்கானப் பயணம் உத்தரபிரதேசத்தின் வாரணாசியைச் சேர்ந்த இந்த இளைஞருக்கு மிகவும் முக்கியமான ஒரு நிகழ்வாகும்.

## மேற்கோள்கள்

பகுப்பு:வாழும் மக்கள்
பகுப்பு:1997 பிறப்புகள்
பகுப்பு:இந்தியத் தடகள வீரர்கள்
பகுப்பு:வாரணாசி மாவட்டம்
பகுப்பு:உத்தரப் பிரதேசம்
வந்தனா சவான்

**வந்தனா ஏமந்து சவான்** (*Vandana Hemant Chavan*) இந்தியாவைச் சேர்ந்த ஓர் அரசியல்வாதி மற்றும் வழக்கறிஞராவார். 1961 ஆம் ஆண்டு சூலை மாதம் 6 ஆம் தேதியன்று இவர் பிறந்தார். இந்திய நாடாளுமன்ற உறுப்பினராக உள்ள வந்தனா இந்திய நாடாளுமன்றத்தின் மேல் சபை  எனப்படும் மாநிலங்களவையில்  மகாராட்டிர மாநிலத்தை  பிரதிநிதித்துவப்படுத்துகிறார். இந்திய தேசிய காங்கிரசு கட்சியைச் சேர்ந்த வந்தனா 2012 ஆம் ஆண்டு முதல் நாடாளுமன்ற உறுப்பினராக உள்ளார்.

### ஆரம்ப கால வாழ்க்கை
வந்தனா சவான் மகாராட்டிர மாநிலத்தைச் சேர்ந்த புனே நகரத்தில் பிறந்தார். தனது குழந்தை பருவத்தை புனேவில் இவர் கழித்தார். வந்தனாவின் தந்தை மறைந்த விசயராவ் மோகிட்டு ஒரு மூத்த வழக்கறிஞராகவும், அவரது தாயார் செயசிறீ மோகிட்டு பகுதிநேர விரிவுரையாளராகப் பணீயாற்றி  ஓய்வு பெற்றார். வந்தனா சவான் முக்கிய வழக்கறிஞரான ஏமந்து சவானை மணந்தார். இவரது சகோதரி வினிதா காம்தே 26/11 அன்று நடந்த மும்பை தாக்குதலில் மறைந்த தியாகியான அசோக் காம்தே என்பவரை மணந்தார்.

### அரசியல் வாழ்க்கை
மார்ச் 1997 - 1998 காலகட்டத்தில் வந்தனா புனேவின் நகரத் தாயாகத் தேர்ந்தெடுக்கப்பட்டார். அந்த காலகட்டத்தில் இவர் அகில இந்திய நகரத் தந்தையர் மன்றத்தின் துணைத் தலைவராகவும், மகாராட்டிர மாநில நகரத் தந்தை, தலைவர் மற்றும் குழுவினர்கள்  அமைப்பின் தலைவராகவும் இருந்தார். 
நகரத் தாயாக  தனது கட்சிக்கு உள்ளேயும் வெளியேயும் இருந்த எதிர்ப்பின் மத்தியில், விளிம்பு நிலை கிராமங்களின் வளர்ச்சித் திட்டத்தில் உயிர் பன்முகத்தன்மை பூங்கா என்ற கருத்தை இவர் இணைத்தார். ஆரம்பத்தில் அவருக்கு வழிகாட்டிய மற்றும் அரசியலில் ஒரு இடைவெளி கொடுத்த சுரேசு கல்மாடி, வந்தனா சவானை தேசியவாத காங்கிரசு கட்சிக்கு மாற்ற விரும்பினார்.

## புத்தகங்கள் வெளியீடு
#கொடுமை சட்டம், தற்கொலை மற்றும் வரதட்சணை இறப்பு (இணை ஆசிரியர்), 1993.
#பசுமை இந்தியா-சுத்தமான இந்தியா, ஸ்வப்னா உதாச்சி-சுந்தர் ஜகாச்சி (காலநிலை மாற்றம் குறித்த மராத்தியில் ஒரு குறிப்பு புத்தகம்), 2011.

## மேற்கோள்கள்

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:மகாராட்டிர அரசியல்வாதிகள்
பகுப்பு:புனே நபர்கள்
பகுப்பு:பெண் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
புலன் விசாரணை 2

***புலன் விசாரணை 2*** என்பது 2015 ஆம் ஆண்டு தமிழ் அதிரடி படம் ஆகும். இத்திரைப்படத்தை ஆர்.கே.செல்வமணி இயக்கியனார். இப்ராஹிம் ரவுத்தர் தயாரித்தார். இதில் பிரசாந்த், கார்த்திகா ஆர்.கே மற்றும் பிரமிட் நடராஜன் ஆகியோர் முக்கிய வேடங்களில் நடித்தனர். 1990 ஆம் ஆண்டு வெளியான *[[புலன் விசாரணை (திரைப்படம்)|புலன் விசாரனை]]* திரைப்படத்தின் தொடர்ச்சியாக இருக்கும் இப்படம் 2006 ஆம் ஆண்டில் தயாரிப்பைத் தொடங்கியது, 30 ஜனவரி 2015 அன்று வெளியிடப்பட்டது.

## நடிகர்கள்
*பிரசாந்த் - ஏ.சி.பி சபரிநாதன்
*கார்த்திகா மேத்யூ
* அஸ்வினி
*ஆர்.கே -ராகேஷ் கேதன் 
* பருல் யாதவ்
* ஸ்கந்தா
* ஆர்யா
*பிரமீட் நடராஜன்
*மன்சூர் அலி கான்
*ராதாரவி
*நிழல்கள் ரவி - அரசு வழக்கறிஞராக
*தலைவாசல் விஜய் - வழக்கறிஞராக
*பிரகாஷ் ராஜ்
*ரோஜா செல்வமணி நிருபர் சரண்யாவாக
*ஆனந்த் ராஜ் (நடிகர்) - ஜான்
* ஆர். என்.சுதர்ஷன்
*குயிலி - சபரத்தினத்தின் தாயாக
* மோகன் சர்மா
*தியாகு
* ஜான் அமிர்தராஜ்

## குறிப்புகள்


## வெளி இணைப்புகள்

* 

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:மசாலாத் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
ஜாமிஆ அல் பாகியாதுஸ் ஸாலிஹாத்

**ஜாமிஆ அல்பாகியாதுஸ் ஸாலிஹாத்** (جامعة الباقيات الصالحات) அல்லது **பாகியாதுஸ் ஸாலிஹாத் அரபு கல்லூரி** 1857 இல் இந்தியாவின் தமிழ்நாடு மாநிலம் வேலூரில் நிறுவப்பட்ட குறிப்பிடத்தக்க இஸ்லாமிய கல்லூரி ஆகும்.

தென்னிந்தியாவில் வலுவான இஸ்லாமிய நிறுவனங்களை உருவாக்குவதில் மதரஸாக்கள் பிரதான பங்கு வகிக்கிறன. இந் நிறுவனத்தின் பட்டதாரி உலமாக்கள் ஆயிரக்கணக்கானோர் முன்னோடி மதாரிஸ்கள் மற்றும் மகாதிப்களாக தென்னிந்தியா மற்றும் தூரக்கிழக்கு நாடுகளில் உள்ளனர்

மவ்லானா அப்துல் ஹமீத் பகாவியின் புகழ்பெற்ற அல்-குர்ஆன் தமிழ் மொழிபெயர்ப்பு தென்னிந்தியாவின் புகழ்பெற்ற முப்திகள் மற்றும் ஆலிம்களால் ஏற்றுக்கொள்ளப்பட்டதாகும்.

சுன்னி இஸ்லாத்தை பயிற்றுவிக்கும் இக் கல்வியகம் அஃலா ஹழ்ரத் என்று அழைக்கப்படும் ஷா அப்துல் வஹாப் அவர்களால்  நிறுவப்பட்டது. இந்த மத்ரஸா வின் பட்டதாரிகள் **பாகவி** (பாக்கவி) என அறியப்படுகின்றனர். இந்த மதரஸா நன்கு அறியப்பட்ட இஸ்லாமிய அறிஞர்களை உருவாக்கியுள்ளது.

## குறிபப்பிடத்தக்க முன்னாள் மாணவர்கள்

* சையித் அப்துர்-ரஹ்மான் அல் புகாரி
* ஷேக் அபுபக்கர் அஹ்மத்
* தைக்கா  அஹ்மத் அப்துல் காதிர்
* சையித் இப்ராஹீம் கலீல் அல் புகாரி
* தைக்கா ஷூஐப்
* கலாம்படி முஹம்மது முஸ்லியார்
* ஈ.கே.அபுபக்கர் முஸ்லியார். 
* K. A. ஜைனுத்தீன் பாகவி, கூரியாட் மலப்புறம்.
*  அப்துல்லா மவ்லவி
* அனக்கார கோயாகுட்டி முஸ்லியார்
* அலி பாகவி அட்டுபுரம்

## குறிப்புகள்

பகுப்பு:வேலூர் மாவட்டத்திலுள்ள தனியார் கலைக் கல்லூரிகள்
பகுப்பு:இந்தியாவில் உள்ள இசுலாமியக் கல்லூரிகள்
பகுப்பு:திருவள்ளுவர் பல்கலைக்கழக இணைவுக்கல்லூரிகள்
சுக்காதியா விளையாட்டரங்கம்

**சுக்காதியா விளையாட்டரங்கம்** (*Sukhadia Stadium*) இந்தியாவின் இராசத்தான் மாநிலம் பில்வாரா நகரத்தில்  உள்ளது. பல்நோக்கு விளையாட்டு அரங்கமான இங்கு கால்பந்து , துடுப்பாட்டம் மற்றும் பிற விளையாட்டுகளுக்கான போட்டிகள் நடத்தப்படுகின்றன. 16000 பார்வையாளர்கள் அமர்ந்து இங்கு போட்டிகளை இரசிக்க முடியும். சிட்டி முனை மற்றும் விமானநிலைய முனை இரண்டும் விளையாட்டரங்கின் இரு புறங்களில் உள்ளன. 

1964 ஆம் ஆண்டு மத்திய மண்டல  துடுப்பாட்ட அணி மேற்கு மண்டல  துடுப்பாட்ட அணிக்கு எதிராக விளையாடியபோது
இங்கு ரஞ்சிக் கோப்பை போட்டி நடைபெற்றது.

1974 ஆம் ஆண்டு முதல் 1998 ஆம் ஆண்டு வரை இங்கு தியோதர் கோப்பை ரஞ்சிக் கோப்பை போட்டிகளும் நடைபெற்றன. இங்கு நடைபெற்ற முதல் தியோதர் கோப்பைப் போட்டியில் மத்திய மண்டல  துடுப்பாட்ட அணி மேற்கு மண்டல  துடுப்பாட்ட அணிக்கு எதிராக விளையாடியது. அப்போது முதல் இங்கு முதல் தரமல்லாத இதர துடுப்பாட்டப் போட்டிகள் நடைபெற்று வருகின்றன.

## மேற்கோள்கள்

## புற இணைப்புகள்
* Cricketarchive
* Cricinfo
* Wikimapia

பகுப்பு:இந்தியத் துடுப்பாட்ட மைதானங்கள்
பகுப்பு:இராஜஸ்தான்
இரயில்வே துடுப்பாட்ட விளையாட்டரங்கம்

**இரயில்வே துடுப்பாட்ட விளையாட்டரங்கம்** (*Railway Cricket Ground*) இந்தியாவின் இராசத்தான் மாநிலம் செய்ப்பூர் நகரத்தில்  உள்ளது. பல்நோக்கு விளையாட்டு அரங்கமான இங்கு கால்பந்து , துடுப்பாட்டம் மற்றும் பிற விளையாட்டுகளுக்கான போட்டிகள் நடத்தப்படுகின்றன. 

1964 ஆம் ஆண்டு இராசத்தான் துடுப்பாட்ட அணி தில்லி  துடுப்பாட்ட அணிக்கு எதிராக விளையாடியது முதல் 1989 ஆம் ஆண்டு வரை இங்கு 9 ரஞ்சிக் கோப்பை போட்டிகள் நடைபெற்றுள்ளன. அப்போது முதல் இங்கு முதல் தரமல்லாத இதர துடுப்பாட்டப் போட்டிகள் மட்டுமே நடைபெற்று வருகின்றன.

## மேற்கோள்கள்

## புற இணைப்புகள்
* Cricketarchive
* Cricinfo
* North Western Railway
* Wikimapia

பகுப்பு:இந்தியத் துடுப்பாட்ட மைதானங்கள்
பகுப்பு:ஜெய்ப்பூர்
சன்சத் வீதி

**சன்சத் வீதி** (, முன்பு *என்-பிளாக்*) என்பது இந்தியாவின் புதுதில்லியில் அமைந்துள்ள ஒரு தெரு. இந்த வீதிக்கு சன்சத் பவன் எனப்படும் நாடாளுமன்ற வளாகத்திலிருந்து பெயர் வந்தது.

எர்பெர்ட்டு பேக்கர் வடிவமைத்த இந்திய நாடாளுமன்ற மாளிகை, சன்சத் வீதியின் ஒரு முனையில் அமைந்துள்ளது. இது லுடீயன்ஸ் டெல்லியில் உள்ள ராஜ்பத்துக்கு இணையாக கன்னாட்டு பிளேசு வட்டத்தில் முடிவடைகிறது.

சன்சத் வீதியில் உள்ள மற்ற குறிப்பிடத்தக்கக் கட்டிடங்கள், சந்தர் மந்தர், பாலிகா கேந்திரா, தேசிய தபால்தலை அருங்காட்சியகம், இந்திய ரிசர்வ் வங்கி, ஆகாஷ்வனி பவன் (அகில இந்திய வானொலி ), டக் பவன் (அஞ்சல் துறை ), சர்தார் படேல் பவன் (புள்ளிவிவர மற்றும் திட்ட அமலாக்க அமைச்சகம்), யோஜனா பவன் (இந்தியத் திட்டக் குழு), பிரஸ் டிரஸ்ட் ஆப் இந்தியா (பி.டி.ஐ), மற்றும் பரிவஹன் பவன் (சாலை போக்குவரத்து மற்றும் நெடுஞ்சாலை அமைச்சகம்), வட இந்தியா தேவாலயம் (சி.என்.ஐ பவன்).

## மேற்கோள்கள்

 

பகுப்பு:தில்லி சுற்றுப் பகுதிகள்

பகுப்பு:புது தில்லி
மஞ்சள் வெயில்

***மஞ்சள் வெயில்*** () 2009 ஆம் ஆண்டு வெளிவந்த தமிழ் மொழிப் படமாகும். இத்திரைப்படத்தினை வசீகரன் இயக்கியிருந்தார். இதில் பிரசன்னா, சந்தியா, ஆர்.கே, மற்றும் பாலா ஆகியோர் முக்கிய கதாபாத்திரங்களில் நடித்துள்ளனர். பரத்வாஜ் இசையமைத்தார். இப்படம் 12 ஜூன் 2009 அன்று வெளியிடப்பட்டது.

## நடிகர்கள்
* பிரசன்னா - விஜய்
* சந்தியா - காயத்ரி
* ஆர்.கே. - ராஜேஷ்
* பாலா - ரவி
* நிழல்கள் ரவி
* எம். எசு. பாசுகர்
* தாரிகா
* தளபதி தினேஷ்

## ஒலிப்பதிவு
இத்திரைப்படத்திற்கு பரத்வாஜ் இசை அமைத்திருந்தார். பாடல்களை பி விஜய் எழுதியுள்ளார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:எம். எசு. பாசுகர் நடித்த திரைப்படங்கள்
அனுராதா சௌத்ரி

**அனுராதா சௌத்ரி** (Anuradha Choudhary) (பிறப்பு 29 ஆகஸ்ட் 1960) இந்தியாவின் உத்தரப்பிரதேசத்திலுள்ள ஓர் அரசியல்வாதி ஆவார். இவர் உத்தரபிரதேசத்தில் அமைச்சராகவும், மக்களவை உறுப்பினராகவும் இருந்துள்ளார். அஜித் சிங்கின் ராஷ்டிரிய லோக் தளத்துடன் தனது அரசியல் வாழ்க்கையைத் தொடங்கினார். 2012 இல் சமாஜ்வாடி கட்சியில் சேர்ந்தார். பின்னர், 2015 இல் பாரதிய ஜனதா கட்சியில் சேர்ந்தார்.

## அரசியல் வாழ்க்கை
2002 இல், உத்தரப்பிரதேசம் மாநிலத்தின் பக்காரா சட்டமன்றத் தொகுதியிலிருந்து உறுப்பினராகி மாநிலத்தின் பொதுப்பணித்துறை அமைச்சரானார். 2004 ஆம் ஆண்டில் இவர் கைரானா மக்களவைத் தொகுதிக்கான ராஷ்டிரிய லோக் தளத்தின் சார்பில் மக்களவை உறுப்பினராகத் தேர்ந்தெடுக்கப்பட்டார். 2009 மக்களவைத் தேர்தலில் முசாபர்நகர் தொகுதியில் போட்டியிட்டு இவர் தோல்வியடைந்தார். உத்தரப்பிரதேச சட்டமன்றத் தேர்தலுக்கு முன்னர் 2012 ஜனவரியில், இவர் ராஷ்டிரிய லோக் தளக் கட்சியிலிருந்து வெளியேறி சமாஜ்வாடி கட்சியில் சேர்ந்து கட்சியின் தேசிய பொதுச் செயலாளராக நியமிக்கப்பட்டார். 2014 மே மாதம் நடந்த மக்களவைத் தேர்தலில் கட்சி பெரும் தோல்வியடைந்த பின்னர் உத்தரப் பிரதேசத்தின் அமைச்சர் பதவியிலிருந்து இவர் நீக்கப்பட்டார், அதன்பிறகு இவர் அக்கட்சியை விட்டும் விலகினார். ஜனவரி 2015 இல், இவர் பாரதிய ஜனதா கட்சியில் சேர்ந்தார்.

## மேற்கோள்கள்

## வெளி இணைப்புகள்

* Anuradha Choudhary affidavit

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச நபர்கள்
பகுப்பு:இந்திய அரசியல்வாதிகள்
சோனி ராமசாமி

**சோனி ராமசாமி** (*Sonny Ramaswamy*) (பிறப்பு 1952) இந்தியாவின் ஹைதராபாத்தில் ஒரு இந்திய அமெரிக்க விவசாய விஞ்ஞானி ஆவார். இவர் தற்போது கல்லூரிகள் மற்றும் பல்கலைக்கழகங்களுக்கான வடமேற்கு ஆணையத்தின் தலைவர் மற்றும் தலைமை நிர்வாக அதிகாரியாக பணியாற்றுகிறார். இவர் ஆறு ஆண்டு காலத்திற்கு (2012-2018) தேசிய உணவு மற்றும் வேளாண்மை நிறுவனத்தின் நிர்வாகியாக இருந்தார்.

### ஆரம்பகால வாழ்க்கை மற்றும் கல்வி
ராமசாமி பெங்களூரு வேளாண் அறிவியல் பல்கலைக்கழகத்தில் பயின்றார்.இவர் 1973 ஆம் ஆண்டில் வேளாண்மையில் இளங்கலைப் பட்டமும் , 1976 இல் விவசாய பூச்சியியலில் முதுகலை அறிவியல் (வேளாண்மை) பட்டமும் பெற்றார். பின்னர் ரட்ஜர்ஸ் பல்கலைக்கழகத்தில் பூச்சியியலில் முனைவர் பட்டம் பெற்றார். இவர் ஹார்வர்ட் பல்கலைக்கழகத்தில் நிர்வாக மேலாண்மை மேம்பாட்டு திட்டத்தை 2001 இல் முடித்தார்.

### தொழில்
1997 முதல் 2006 வரை கன்சாஸ் மாநிலம் பல்கலைக்கழகத்தில் பூச்சியியல் துறையின் தலைவராக ராமசாமி இருந்தார். அங்கு இவர் புகழ்பெற்ற பேராசிரியர் என்ற பட்டத்தை பெற்றார். பின்னர் பர்டூ பல்கலைக்கழக வேளாண் கல்லூரியின் இணை தலைவராக இருந்த இவர் 2006 முதல் 2009 வரை பல்கலைக்கழகத்தின் விவசாய ஆராய்ச்சித் திட்டங்களை இயக்கியுள்ளார்.

மார்ச் 9, 2012 அன்று ஜனாதிபதி பராக் ஒபாமா, ராமசாமியை அமெரிக்க வேளாண்மைத் துறையின் (யு.எஸ்.டி.ஏ) தேசிய உணவு மற்றும் வேளாண்மை நிறுவனத்தின் இயக்குநராக நியமிக்க தனது விருப்பத்தை அறிவித்தார்.

ஜூலை 1, 2018 நிலவரப்படி, கல்லூரிகள் மற்றும் பல்கலைக்கழகங்களுக்கான வடமேற்கு ஆணையத்தின் தலைவர் பதவியை இவர் ஏற்றுக்கொண்டார்.

### குடும்பம் மற்றும் தனிப்பட்ட வாழ்க்கை
ஒரேகான் மாநில பல்கலைக்கழகத்தின் கல்வித் திட்டங்கள், மதிப்பீடு மற்றும் அங்கீகாரம் ஆகியவற்றின் இயக்குநராக இருக்கும் கீதா என்.ராமசாமியை சோனி ராமசாமி திருமணம் செய்து கொண்டார். இவர்களது மகள் மேகா ராமசாமி கன்சாஸ் பல்கலைக்கழக மருத்துவ மையத்தில் உதவி பேராசிரியராக உள்ளார்.

## வெளி இணைப்புகள்

*Official Curriculum Vitae
*Sonny Ramaswamy Chosen to Head NIFA
*Obama appoints Indian Americans to key administration posts
* Tom Shanower acting NIFA director

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பிரதீப் குமார் (அரசியல்வாதி)

**பிரதீப் குமார்** (Pradeep Kumar) ஓர் இந்திய அரசியல்வாதியும், உத்தரபிரதேசத்தின் 13, 16, 17 வது சட்டமன்ற உறுப்பினருமாவார்.  2017ஆம் ஆண்டில் உத்தரபிரதேசத்தின் கங்கோஹ் சட்டமன்றத் தொகுதியைப் பிரதிநிதித்துவப்படுத்திய இவர் பாரதிய ஜனதாக் கட்சியின் உறுப்பினராக உள்ளார். கைரானா மக்களவைத் தொகுதியிலிருந்து பதினேழாவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.

## சொந்த வாழ்க்கை

பிரதீப் குமார் 1969 மார்ச் 10 அன்று கன்வார்பால் சிங் என்பவருக்கு உத்தரபிரதேசத்தின் கங்கோஹ் தொகுதியின் துத்லா கிராமத்தைச் சேர்ந்த குஜ்ஜர் குடும்பத்தில் பிறந்தார். இவர் முதுகலை பட்டம் பெற்றுள்ளார். சுனிதா என்பவரை பிப்ரவரி 19, 1999 அன்று திருமணம் செய்து கொண்டார். இவர்களுக்கு இரண்டு மகன்கள் உள்ளனர். இவர் தொழிலால் விவசாயியாவார்.

## அரசியல் வாழ்க்கை

இவர், மூன்று முறை சட்ட மன்ற உறுப்பினாராக இருந்துள்ளார். முதல் முறையாக, 2000ஆம் ஆண்டில் நகுத் சட்டமன்றத் தொகுதியில் நடந்த இடைத்தேர்தலில் ராஷ்டிரிய லோக் தளத்தின் உறுப்பினராகத் தேர்ந்தெடுக்கப்பட்டார். பின்னர் 2012இல் கங்கோஹ் சட்டமன்றத் தொகுதியிலிருந்து உத்தரபிரதேசத்தின் பதினாறாவது சட்டமன்றத்தில் இந்திய தேசிய காங்கிரசின் உறுப்பினராகத் தேர்ந்தெடுக்கப்பட்டார். இவர், சமாஜ்வாடி கட்சி வேட்பாளர் இருதர் சென் என்பவரை 4,023 வாக்குகள் வித்தியாசத்தில் தோற்கடித்தார்.

பாரதிய ஜனதா கட்சியின் உறுப்பினராக 2017ஆம் ஆண்டில் மீண்டும் கங்கோஹ் சட்டமன்றத் தொகுதியிலிருந்து உத்தரபிரதேசத்தின் பதினேழாவது சட்டமன்றத்திற்குத் தேர்ந்தெடுக்கப்பட்டார். இந்திய தேசிய காங்கிரசின் வேட்பாளர் நௌமன் மசூத்தை 38,028 வாக்குகள் வித்தியாசத்தில் தோற்கடித்தார்.

## இதையும் காண்க

* கங்கோஹ் சட்டமன்றத் தொகுதி
* உத்தரப் பிரதேச சட்டமன்றம்
* இந்திய அரசியல்
* இந்திய தேசிய காங்கிரசு

## மேற்கோள்கள்

பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1969 பிறப்புகள்
பிரவரா மருத்துவ அறிவியல் நிறுவனம்

**பிரவரா மருத்துவ அறிவியல் நிறுவனம்** (*Pravara Institute of Medical Sciences*) என்பது இந்தியாவின் மகாராட்டிராவின் அகமத்நகரில் அமைந்துள்ள நிகர்நிலைப் பல்கலைக்கழகம் ஆகும். இதனை விதல்ராவ் விகே பாட்டில் நிறுவிய பிரவரா மருத்துவ அறக்கட்டளை 1972ஆம் ஆண்டில் நிறுவியது. இந்த நிகர்நிலைப் பல்கலைக்கழகத்தினை நிறுவியவர் டாக்டர் பாலசாஹேப் விகே பாட்டீல் ஆவார். 2003ஆம் ஆண்டு பல்கலைக்கழக மானியக் குழு நிகர்நிலைப் பல்கலைக்கழக நிலையை வழங்கியது.

இந்தப் பல்கலைக்கழகத்தின் கீழ் கிராம மருத்துவக் கல்லூரி, கிராம பல் மருத்துவக் கல்லூரி, டாக்டர் ஏ.பி.ஜே. அப்துல் கலாம் இயன்முறைச் சிகிச்சைக் கல்லூரி, செவிலியர் கல்லூரி, உயிரித்தொழில்நுட்ப மையம், சமூக மருத்துவ மையம் செயல்படுகிறது.

## மேற்கோள்கள்

 

## வெளி இணைப்புகள்

* 

பகுப்பு:நிகர்நிலைப் பல்கலைக்கழகங்கள்
பகுப்பு:மகாராட்டிராவில் கல்வி
பிரியங்கா கோசுவாமி

**பிரியங்கா கோசுவாமி** (*Priyanka Goswami*)  இந்தியாவைச் சேர்ந்த ஒரு விளையாட்டு வீராங்கனையாவார். 1996 ஆம் ஆண்டு மார்ச்சு மாதம் 10 ஆம் நாள் இவர் பிறந்தார். 20 கிலோமீட்டர் நடைப்போட்டியில் இவர் பங்கேற்று விளையாடுகிறார். 2020 ஆம் ஆண்டிற்கான டோக்கியோ கோடைகால ஒலிம்பிக் போட்டிக்காக இவர் தேர்வு செய்யப்பட்டுள்ளார்.''' 

## வாழ்க்கைக்குறிப்பு
கோசுவாமி தடகளத்திற்கு மாறுவதற்கு முன்பு சில மாதங்கள் பள்ளியில் சீருடற்பயிற்சி  விளையாட்டில் பயிற்சி செய்தார். வெற்றிகரமான தடகளப் போட்டியாளர்களுக்கு அதிகமாகப்  பரிசுப் பைகள் கிடைத்ததால், இவர் ஓட்டப்பந்தயங்களால் ஈர்க்கப்பட்டார்.

2021 ஆம் ஆண்டு  பிப்ரவரி மாதம்  20 கி.மீ ஓட்டப்பந்தயத்தில், திறந்தநிலை  இந்திய வெற்றியாளர் போட்டியை வென்றார். பந்தய தொலைவை 1: 28.45 என்ற புதிய இந்திய சாதனையுடன் 2020 கோடைகால ஒலிம்பிக்கிற்கு  பங்கேற்க தகுதி பெற்றுள்ளார். முன்னதாக இவர் 2017 ஆம் ஆண்டில் நடைபெற்ற தேசிய வெற்றியாளர் போட்டியையும்  வென்றார்.

பிரியங்கா  இந்திய ரயில்வேயில் எழுத்தராக பணியாற்றுகிறார்.

## மேற்கோள்கள்


## புற இணைப்புகள்

* "ரேஸ்வால்கர் பிரியங்கா கோஸ்வாமிக்கு ஒலிம்பிக் பற்றி எதுவும் தெரியாது. பின்னர் டோக்கியோ 2020 நடந்தது. "(Thebridge.in இலிருந்து)

பகுப்பு:வாழும் மக்கள்
பகுப்பு:1996 பிறப்புகள்
பகுப்பு:இந்திய விளையாட்டு வீரர்கள்
பகுப்பு:தட கள விளையாட்டு வீரர்கள்
ஜோதி துர்வே

**ஜோதி துர்வே**(*Jyoti Dhurve*) (பிறப்பு 2 ஜூன் 1966 ராய்ப்பூர்) இவர் பாரதிய ஜனதா கட்சியைச் சேர்ந்த ஓர் இந்திய அரசியல்வாதி ஆவார். 2009இல் நடைபெற்ற இந்தியப் பொதுத் தேர்தலில் மத்தியப் பிரதேசத்தின் பேதுல் மக்களவைத் தொகுதியிலிருந்து பதினைந்தாவது மக்களவைக்குத் தேர்ந்தெடுக்கப்பட்டார்.

இவர் ராய்ப்பூரின் துர்கா மகாவித்யாலயாவில் கலைப் பிரிவில் முதுகலை பட்டம் பெற்றவர். இவர் மறைந்த பிரேம் சிங் துர்வே என்பவருடன் திருமணம் நடந்தது. இவருக்கு பிரஞ்சல் துர்வே என்ற ஓர் மகன் இருக்கிறான்.

## மேற்கோள்கள்

## வெளி இணைப்புகள்

* Fifteenth Lok Sabha Members Bioprofile  in Lok Sahba website

பகுப்பு:பதினாறாவது மக்களவை
பகுப்பு:16வது மக்களவை உறுப்பினர்கள்
சுலோச்சனா டோங்ரே

**சுலோச்சனபாய் தோங்ரே** (*Sulochana Dongre*) என்றும் அழைக்கப்படும் சுலோச்சனாபாய் தோங்ரே ஓர் இந்திய சமூகஆர்வலரும், பெண்ணியவாதியுமாவார். தலித் சாதியைச் சேர்ந்த இவர், பிறப்பு கட்டுப்பாடு மற்றும் பெண் விடுதலைக்கான முக்கிய வழக்கறிஞராக இருந்தார்.

## சுயசரிதை

1930 கள் மற்றும் 40 களில், தோங்ரே பெண் விடுதலையின் குறிப்பிடத்தக்க வழக்கறிஞராக ஆனார். ஆரம்பத்தில் அரசு சார்பற்ற அமைப்பான அகில இந்திய மகளிர் காங்கிரசுடன் இணைந்த இவர் - பிற தலித் தலைவர்களுடன் சேர்ந்து - உயர் சாதியினரால் பெரிதும் ஆதிக்கம் செலுத்துவதாக உணர்ந்து அங்கிருந்து விலகிவிட்டார். பின்னர், இவர் அகில இந்திய தாழ்த்தப்பட்ட வகுப்பு பெண்கள் காங்கிரஸின் தலைவராவார். மேலும் 1942இல் காங்கிரசால் நடத்தப்பட்ட ஒரு பெரிய அளவிலான மாநாட்டிற்குத் தலைமை தாங்கினார். அதே ஆண்டு, நாக்பூரில் நடந்த அகில இந்திய பட்டியல் சாதி கூட்டமைப்பு கூட்டத்தின் பெண்கள் மாநாட்டில் தோங்ரே (சாந்தாபாய் தானியுடன்) 25,000 பெண்கள் கூட்டத்தின் முன் பேசினார். இந்திய விடுதலைக்கு முன் உருவான கடைசி தலித் பெண்ணியக் குழுவான தலித் மஹிலா கூட்டமைப்புக்கும் தலைமை தாங்கினார்.

குறிப்பிடத்தக்க வகையில், பிறப்பு கட்டுப்பாட்டுக்கு நாடு தழுவிய அணுகலை அழைத்த முதல் இந்தியத் தலைவர் தோங்ரே என்று சில ஆதாரங்கள் விவரிக்கின்றன. இது அவர் ஆதரித்த ஒரு நடவடிக்கையாகும். 

தலித் சமூகத்தைச் சேர்ந்த ஒரு மராத்திய எழுத்தாளர் ஊர்மிளா பவார் எழுதிய *வீ ஆல்ஸோ மேட் ஹிஸ்டரி* எனும் அம்பேத்கரிய இயக்கத்தில் பங்கேற்ற பெண்களை ஆவணப்படுத்தப்பட்ட நூலில் இவரது சுயசரிதையை எழுதியுள்ளார்.

## மேற்கோள்கள்

பகுப்பு:இந்தியப் பெண்ணியவாதிகள்
இட்டாவா வனவிலங்குப் பூங்கா

**இட்டாவா வனவிலங்கு சரணாலயம்** (*Etawah Safari Park*) முன்னர் இட்டாவா சிங்கப் பூங்கா, அதிகாரப்பூர்வமாக ஆசிய சிங்க இனப்பெருக்கம் மையம், பல்லுயிர் வனவிலங்குப் பூங்கா, இட்டாவா,  என்றெல்லாம் அறியப்பட்ட இது இந்தியாவின் உத்தரபிரதேசத்தின் இட்டாவாவில் உள்ள வனவிலங்குப்  பூங்காவாகும். இது 2019 நவம்பரில் பொதுமக்களுக்கு திறக்கப்பட்டது. இதில் பல விலங்குகள், ஆசியச் சிங்கங்களின் இனப்பெருக்கம் மையம், பார்வையாளர் மையம் ஆகியவையும் அடங்கும்.

## வரலாறு
இந்தத் திட்டம் முதன்முதலில் 2006இல் முன்மொழியப்பட்டது.  மே 2012இல் பணிகள் தொடங்கப்பட்டன. இந்தப் பூங்காவை எசுப்பானிய நிறுவனமான *ஆர்ட் உர்பே* வடிவமைத்தது.  முதலில், ஆறு சிங்கங்கள் 2014 இல் பூங்காவிற்கு கொண்டுவரப்பட்டன.  2015 ஆம் ஆண்டில் ஒரு மான் பூங்கா, மறிமான் பூங்கா, சிறுத்தைப் பூங்கா, கரடிப் பூங்கா ஆகியவை சேர்க்கப்பட்டு பூங்காவின் பெயர் இட்டாவா வனவிலங்குப் பூங்கா என மறுபெயரிடப்பட்டது. மான் பூங்கா 6 அக்டோபர் 2016 இல் திறக்கப்பட்டது.   மீதமுள்ள பூங்காக்கள் 1 ஜூன் 2018 அன்று திறக்கப்பட்டன.   சிங்கப்பிரிவு தவிர இந்த பூங்கா 24 நவம்பர் 2019 அன்று பொதுமக்களுக்காக திறக்கப்பட்டது. 

## விலங்குகள்
இங்குள்ள பூங்காக்களில், சிங்கப் பூங்கா, மான் பூங்கா , மறிமான் பூங்கா , கரடிப் பூங்கா  சிறுத்தைப் பூங்கா ஆகியவை அடங்கும்.   2019 நவம்பரின்படி , சிங்கம் மற்றும் சிறுத்தைப் பூங்காக்கள் மத்திய விலங்கு காட்சியக ஆணையத்தின் (CZA) ஒப்புதலுக்காக காத்திருக்கின்றன. 

## ஆசிய சிங்க இனப்பெருக்கம் மையம்
இந்த ஆசியச் சிங்கம் இனப்பெருக்க மையத்தில் பன்னிரண்டு சிங்கங்கள் உள்ளது. இது குசராத்தின் உயிரியல் பூங்காக்களிலிருந்து பெரும்பாலும் செப்டம்பர் 2014 இல் வந்த பதினொரு சிங்கங்களுடன் தொடங்கப்பட்டது. நான்கு சிங்கங்களும் ஐந்து குட்டிகளும் "கேனைன் டிஸ்டெம்பர்" என்ற ஒரு வைரசு காரணமாக இறந்தன. பின்னர் சிங்கங்கள் அமெரிக்காவில் இருந்து இறக்குமதி செய்யப்பட்ட தடுப்பூசி மூலம் பாதுகாக்கப்பட்டது. 2020 திசம்பரின் படி, மையத்தில் ஒன்பது குட்டிகள் உள்ளன.   

## வசதிகள்
thumb| பார்வையாளர் வசதி மையம்
பார்வையாளர் வசதி மையத்தில் கணினி வரைபடம், பெரிய வடிவமைப்பு காட்சிகள் கொண்ட பல்லூடக அருங்காட்சியகம், பார்வையாளர்களுக்கு தகவல் மற்றும் வழிகாட்டுதலுக்கான நாற்பரிமாண கல்வி அரங்கம் ஆகியவையும் அடங்கும். 

## இதையும் காண்க
* கிர் தேசியப் பூங்கா

## மேற்கோள்கள்

## வெளி இணைப்புகள்
* Official website

பகுப்பு:உத்தரப்பிரதேசத்திலுள்ள விலங்கியல் பூங்காக்கள்
பகுப்பு:Coordinates on Wikidata
பெலிக்டுரரசு

: **''பொதுவான பெயர்கள்:** வளை பாம்புகள்* 

*'பெலிக்டுரரசு*' (*Plectrurus*) என்பது [[பாம்பு|பாம்புப்]] [[பேரினம் (உயிரியல்)|பேரினம்]] ஆகும். [[பேரினம் (உயிரியல்)|இப்பேரினப்]] பாம்புகள் நச்சற்றவை. இப்பாம்புகளின் வால் கேடயம் போலக் காணப்படும். இவை [[தென்னிந்தியா|தென்னிந்தியாவின்]] [[மேற்குத் தொடர்ச்சி மலை|மேற்குத் தொடர்ச்சி மலைத்தொடர்களில்]] மட்டுமே காணக்கூடிய [[அகணிய உயிரி|அகணிய உயிரிகளாகும்]]. தற்போது, நான்கு [[இனம் (உயிரியல்)|சிற்றினங்கள்]] அங்கீகரிக்கப்பட்டுள்ளன. இவை அதிக உயரமுள்ள மாண்டேன் *ஷோலா* காடுகளில் வாழ்கின்றன. இவை பொதுவாக விழுந்து கிடக்கும் மரங்களின் அடியிலோ பாறைகளின் பள்ளங்களிலோ காணப்படுகின்றன. சில இனங்கள் அரிதானவை. சில இவற்றின் வரம்பில் மிகவும் பொதுவாகக் காணப்படும்.

== விளக்கம் ==
இந்த வகைப் பாம்புகள் மிகச் சிறியன. இவற்றின் நீளம் 43 செ.மீ. வரை காணப்படும்.

கண் கவசம் ஒன்று கண்ணை மூடுகிறது. கண்கள் சிறியவை. விட்டம் கண் கவசத்தின் நீளத்திற்குப் பாதிக்கு மேல் இல்லை. வால் பக்கவாட்டில் சுருக்கப்படுகிறது. வாலின் நுனி தட்டயாக இரண்டு புள்ளிகளுடன் காணப்படுகிறது. நுனி எளிமையாகவோ, இரு, அல்லது மூன்று பிரிவுகளுடையன.

== சிற்றினங்கள் ==

**) பரிந்துரைக்கப்பட்ட துணையினங்கள் சேர்க்கப்படவில்லை''அ) வகை இனங்கள்

## மேற்கோள்கள்


## வெளி இணைப்புகள்

பகுப்பு:பாம்புகள்
பகுப்பு:மேற்குத் தொடர்ச்சி மலையின் அக இட விலங்குகள்
ஜாக் வெட்ரியானோ

**ஜாக் வெட்ரியானோ** (*Jack Vettriano*) (ஜாக் ஹோகன்), 17 நவம்பர் 1951 ல் பிறந்தார். இவர் ஒரு இசுக்கொட்லாந்தைச் சேர்ந்த ஓர் ஓவியர். இவரது 1992ஆம் ஆண்டு ஓவியமான "தி சிங்கிங் பட்லர்" பிரிட்டனில் அதிகம் விற்பனையான ஓவியமாக மாறியது.

## ஆரம்ப கால வாழ்க்கை
ஜாக் வெட்ரியானோ, இசுக்கொட்லாந்தின் செயின்ட் ஆண்ட்ரூஸில் பைப் என்ற இடத்தில் பிறந்தார். தனது பிறந்த இடத்திலிருந்து தெற்கே 30 நிமிட பயணத்திலுள்ள தொழில்துறை கடலோர நகரமான மெத்தில் என்ற இடத்தில் வளர்ந்தார்.
இவர் தனது தாய், தந்தை மற்றும் மூத்த சகோதரருடன் ஒரு ஸ்பார்டன் சுரங்கத் தொழிலாளியின் வீட்டில் வசித்து வந்தார். தனது சகோதரருடன் படுக்கையையும் அவருடைய ஆடைகளையும் பகிர்ந்து கொண்டார். 10 வயதிலிருந்தே, இவரின் தந்தை இவருக்கு பத்திரிக்கை போடுவது, பால் விற்பது, சாரளங்களை சுத்தம் செய்வது, உருளைக்கிழங்கை எடுப்பது போன்ற பணம் சம்பாதிக்கும் அனைத்து வேலைக்கும் அனுப்பினார். இவரின் தந்தை இவரது வருமானத்தில் பாதியை எடுத்துக் கொண்டார்.

வெட்ரியானோ 16 வயதில் பள்ளியை விட்டு வெளியேறி பின்னர் ஒரு பயிற்சி சுரங்க பொறியியலாளர் ஆனார். இவரது காதலி இவரது 21வது பிறந்தநாளுக்காக *நீர்வண்ணங்களை* பரிசளித்ததைத் தொடர்ந்து 1970களில் ஓவியத்தை ஒரு பொழுதுபோக்காக எடுத்துக் கொண்டார்..  அவரது படைப்புகளின் பெரும்பகுதி *கிர்கல்டி அருங்காட்சியகம்* மற்றும் கலைக்கூடத்தில் ஓவியங்களை அவர் படித்ததன் தாக்கம் கொண்டிருந்தன. 1984 ஆம் ஆண்டில், வெட்ரியானோ தனது படைப்புகளை அருங்காட்சியகத்தில் ஷெல்- ஸ்பான்சர் செய்த கலைக் கண்காட்சியில் காட்சிப்படுத்தினார்.

1987 ஆம் ஆண்டில், இவருக்கு 36 வயதாக இருந்தபோது, வெட்ரியானோ தனது மனைவி கெயிலை விட்டு வெளியேறினார். கல்வி ஆராய்ச்சியில் தனது வேலையை விட்டுவிட்டு, *எடின்பர்க்கிற்கு* குடிபெயர்ந்தார், அங்கு இவர் தனது தாயின் இயற்பெயரை ஏற்றுக்கொண்டார். இவர் எடின்பர்க் பல்கலைக்கழகத்தில் நுண்கலை படிக்க விண்ணப்பித்தார். ஆனால் இவர் கேட்ட துறை நிராகரிக்கப்பட்டது.

## மேற்கோள்கள்

## வெளி இணைப்புகள்

* 
*
* Heartbreak Publishing
* Jack Vettriano's Poppy Fields

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:இசுக்காட்லாந்து ஓவியர்கள்
சோமாலிய வெள்ளாடு

thumb|சோமாலிய ஆடுகள், சீபூத்தியில்
**சோமாலிய வெள்ளாடு** (*Somali goat*) என்பது சோமாலியா , சீபூத்தி மற்றும் வடகிழக்கு கென்யாவில் தோன்றி ஆடு வகைகளுள் ஓர் இனமாகும். இது இறைச்சி உற்பத்திக்காக வளர்க்கப்படும் ஆடு ஆகும். இவற்றின் காதுகள் சிறியவையாகவும், உடலில் காணப்படும் உரோமங்கள் குட்டையாகவும் காணப்படும். பொதுவாக வெள்ளை நிறத்துடன் காணப்படும் ஆடுகள், சில நேரங்களில் புள்ளிகளுடன் காணப்படும். ஆண் பெண் என இரு ஆடுகளுக்கும் கொம்புகள் உண்டு.  இருப்பினும் பெண் ஆட்டின் கொம்பு உச்சியினை நோக்கிக் காணப்படும். வறட்சியினைத் தாங்கி வளரக்கூடிய இந்த ஆடுகள், எப்பொழுதாவது பாலிற்காகப் பயன்படுத்தப்படுகின்றன. இவை தினசரி மூன்று கிலோ கிராம் வரை பால் தருவன.

## மேற்கோள்கள்


பகுப்பு:ஆடுகள்
வாட்ச்மேன் (திரைப்படம்)

**வாட்ச்மேன்** (*Watchman*)  என்பது 2019 ஆம் ஆண்டு வெளிவந்த இந்திய தமிழ் திரைப்படம் ஆகும். இது க்ரைம் த்ரில்லர் படம் ஆகும். இத்திரைப்படத்தினை ஏ. எல். விஜய் எழுதி இயக்கியுள்ளார். இப்படத்தில் ஜி.வி.பிரகாஷ்குமார் முக்கியக் கதாபாத்திரத்தில் நடிக்கிறார். *[[இது என்ன மாயம்]]* (2015) படத்திற்குப் பிறகு விஜய்யுடன் மீண்டும் இணைந்தார்.

இப்படத்தில் சம்யுக்தா ஹெக்டே பெண் கதாபாத்திரத்தில் நடித்தார். சுமன் , ராஜ் அர்ஜுன் மற்றும் யோகி பாபு ஆகியோர் துணை வேடங்களில் நடித்தனர். படத்தின் செயற்கைக்கோள் உரிமைகள் கலர்ஸ் தமிழிற்கு விற்கப்பட்டன.

## நடிகர்கள்

* ஜி. வி. பிரகாஷ் குமார் - பாலா
* சம்யுக்தா எக்டே - அனிதா
* சுமன் - முன்னாள் டி.ஐ.ஜி ரஷீத் கான் ஐ.பி.எஸ்
* ராஜ் அர்ஜுன் பயங்கரவாதியாக
* யோகி பாபு - மாரி
* முனீஷ்காந்த் ராமதாஸ் - பாலாவின் மைத்துனர்
* புருனோ - புருனோ, நாய்
* உஷா எலிசபெத் - பாலாவின் தாய் 
* பாலாவின் தந்தையாக வெற்றியாளர் ராமச்சந்திரன்
* ஸ்டண்ட் சில்வா "வட்டி" குமார்
* சாயிஷா - விளம்பர பாடல்

## தயாரிப்பு
வாட்ச்மேன் திரைப்படத்தின் முதல் பார்வை சுவரொட்டியில் ஜி.வி. பிரகாஷ் மற்றும் அவருடன் ஒரு நாய், வேலி பூட்டினால் பூட்டப்பட்டிருக்கும் போது எடுத்த படம்.

## மேற்கோள்கள்


## வெளி இணைப்புகள்
*https://www.imdb.com/title/tt9378320/

பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:யோகி பாபு நடித்த திரைப்படங்கள்
குடாரப்பு

**குடாரப்பு** (*Kudarappu*) என்பது இலங்கையின் வடக்கே, யாழ்ப்பாண மாவட்டத்தில், வடமராட்சிப் பிரதேசத்தின் நாகர்கோவிலில் தெற்கு கரையோரத்தில் அமைந்துள்ள ஒரு சிறிய ஊர். இது வடமராட்சி கிழக்கு பிரதேச செயலாளர் பிரிவில் அமைந்துள்ளது. . இங்கு தமிழர் பெரும்பான்மையாக வசிக்கின்றனர். இங்குதான் தமிழர் வரலாற்றின் பெருமைமிகு குடாரப்பு தரையிறக்கம் நடைபெற்றது. 

## போக்குவரத்து
போக்குவரவு பேரூந்து மட்டும் தனியார் மகிழுந்துகள் மூலம் நடைபெறுகிறது.

## மேற்கோள்கள்


பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்